Finansiële beplanning op jou vingerpunte | Maroela Media
Die finansiële beplanningsinstituut (FPI) van Suid-Afrika beskryf finansiële beplanning as "die proses om jou finansies te struktureer om jou lewensdoelwitte te bereik. Dit kan wissel van korttermyndoelwitte soos spaar om 'n voertuig te koop tot langtermyndoelwitte soos aftreebeplanning. Die oogmerk van finansiële beplanning is om sekerheid, gemoedsrus en duidelikheid te kry ten opsigte van jou huidige sowel as toekomstige finansiële welsyn."
Finansiële beplanning bestaan uit die volgende aspekte:
Risiko (lang- en korttermyn)
Boedelbeplanning (dood): Voorsiening vir boedelbelasting, boedellikiditeit, skulddelging en inkomste vir afhanklikes
Ongeskiktheid: Delging van skuld, voorsiening vir fondse vir lewenstylaanpassings en inkomste vir tydelike en permanente ongeskiktheid
Gevreesde siekte: Voorsiening vir lewenstylaanpassings en uitgawes nie deur 'n mediese fonds gedek nie
Persoonlik: Dekking vir die struktuur van 'n eiendom, die inhoud van 'n eiendom asook voertuie
Kommersieel: Dekking vir sakeondernemings
Mediese fonds vir dag-tot-dag-uitgawes en hospitalisering
Gapingdekking: Dekking vir die gaping wat ontstaan tussen wat jou mediese skema betaal en die tarief van private gesondheidsorg
Aftrede: Beplanning vir aftrede en by aftrede.
Belegggings: Kort-, medium- en langtermyn spaar en beleggings. Dit kan wees vir kinderopvoeding, deposito op 'n voertuig of eiendom, 'n oorsese reis ensovoorts. Beleggings het gewoonlik een van drie oogmerke: kapitaalgroei, kapitaalbewaring of inkomste.
Sakeondernemings: Beplanning vir eienaars van sakeondernemings.
'n Goeie adviseur wat deeglike beplanning doen en nie net produkte verkoop nie kan van groot hulp wees vir 'n kliënt en kan die verskil tussen finansiële sukses en mislukking maak.